b'\n_START_ARTICLE_\nThe Night Before\n_START_SECTION_\nPrezentare\n_START_PARAGRAPH_\nCu paisprezece ani \xc3\xaen urm\xc4\x83, p\xc4\x83rin\xc8\x9bii lui Ethan (Joseph Gordon-Levitt) au murit \xc3\xaen Ajunul Cr\xc4\x83ciunului. Cei doi mai buni prieteni ai s\xc4\x83i, Isaac (Seth Rogen) \xc8\x99i Chris (Anthony Mackie), au fost al\xc4\x83turi de el ca sprijin \xc3\xaen fiecare noapte din Ajunul Cr\xc4\x83ciunului \xc3\xaen ceea ce a devenit o tradi\xc8\x9bie anual\xc4\x83 a acestora de a ie\xc8\x99i din spiritul s\xc4\x83rb\xc4\x83torilor de iarn\xc4\x83.  Cu toate acestea, deoarece Isaac va deveni t\xc4\x83tic iar Chris prea celebru, cei trei decid s\xc4\x83 mai petreac\xc4\x83 \xc3\xaen stilul lor un ultim  Ajun al Cr\xc4\x83ciunului \xc3\xaen New York City.\n_START_SECTION_\nProductie\n_START_PARAGRAPH_\nLa 10 februarie 2014, s-a anun\xc8\x9bat c\xc4\x83 Seth Rogen \xc8\x99i Joseph Gordon-Levitt vor participa \xc3\xaempreun\xc4\x83 la acest film, \xc3\xaen timp ce Jonathan Levine a fost ales ca regizor. Good Universe \xc8\x99i Point Grey Pictures au fost desemnate ca studiourile de produc\xc8\x9bie ale filmului, iar subsidiara Sony, Columbia Pictures, ca distribuitor._NEWLINE_La 13 mai, Anthony Mackie s-a al\xc4\x83turat distribu\xc8\x9biei acestui film. La 7 august, Jillian Bell a fost desemnat\xc4\x83 s\xc4\x83 interpreteze rolul Betsy-ei, so\xc8\x9bia personajului lui Rogen, cea care le d\xc4\x83 amicilor s\xc4\x83 consume o mul\xc8\x9bime de droguri \xc3\xaen Ajunul Cr\xc4\x83ciunului. La 8 august, Lizzy Caplan s-a al\xc4\x83turat distribu\xc8\x9biei pentru a o juca pe Diana, iubita personajului interpretat de Gordon-Levitt.\n_START_SECTION_\nLansare\n_START_PARAGRAPH_\nFilmul a fost programat ini\xc8\x9bial s\xc4\x83 apar\xc4\x83 la 11 decembrie 2015, dar mai t\xc3\xa2rziu Sony a stabilit ca filmul s\xc4\x83 aib\xc4\x83 premiera la 25 noiembrie 2015.'